**ΜΟΥΣΙΚΟ ΓΥΜΝΑΣΙΟ ΑΓΡΙΝΙΟΥ**

**ΜΑΘΗΜΑ: ΝΕΟΕΛΛΗΝΙΚΗ ΓΛΩΣΣΑ Α΄ ΓΥΜΝΑΣΙΟΥ**

**ΚΑΘΗΓΗΤΡΙΑ: ΚΟΥΜΠΑΡΟΥΛΗ ΓΕΩΡΓΙΑ**

**ΑΣΚΗΣΕΙΣ**

1. **Στην παρακάτω παράγραφο να διακρίνετε τη δομή της και να δώσετε έναν πλαγιότιτλο. Επίσης να υπογραμμίσετε διαρθρωτικές λέξεις δίνοντας τη σημασία τους καθώς και τους συνδέσμους που συνδέουν τις προτάσεις.**

**« Στις εύπορες και μεσαίες οικογένειες της κλασικής Αθήνας το ανδρόγυνο είχε συμπληρωματικούς ρόλους. Οι άνδρες ασχολούνταν με τις εξωτερικές εργασίες – αναλάμβαναν μέχρι και τα ψώνια του σπιτιού και με τα καθήκοντά τους ως πολίτες. Οι γυναίκες ήταν επιφορτισμένες με την επίβλεψη των οικιακών δούλων, την οργάνωση του νοικοκυριού, τη φύλαξη των αγαθών και την παρασκευή υφασμάτων μαζί με τις δούλες για οικιακή χρήση. Ανάμεσα στα καθήκοντά τους ήταν και η ανατροφή των παιδιών, συχνά με τη βοήθεια μιας τροφού. Τα κορίτσια έμεναν κοντά στη μητέρα μέχρι να έρθει η ώρα του γάμου τους, ενώ την ανατροφή των αγοριών μετά τα επτά τους χρόνια αναλάμβανε ο πατέρας – είτε μόνος του είτε την ανέθετε σε άλλους – χωρίς να παύει η επιρροή της μητέρας σ’ αυτά. Εκείνη επίσης φρόντιζε για τη φιλοξενία. Μ’ αυτό τον τρόπο και οι δυο σύζυγοι συμμετείχαν στην οργάνωση και την ομαλή λειτουργία της οικογενειακής ζωής».**

* **Θεματική περίοδος ……………………………………………………………………….**
* **Λεπτομέρειες ……………………………………………………………………………..**
* **Κατακλείδα ………………………………………………………………………………..**
* **Πλαγιότιτλος ……………………………………………………………………………...**

1. **Οι περίοδοι που ακολουθούν αποτελούν μέρη μιας παραγράφου. Να τις βάλετε σε σωστή σειρά εντοπίζοντας τη θεματική περίοδο, της λεπτομέρειες και την κατακλείδα.**

* **Από την άλλη πλευρά οι ηθικές αξίες γκρεμίστηκαν και στις σχέσεις των ανθρώπων επικράτησε η δολιότητα και το δίκαιο του ισχυρότερου.**
* **Έτσι ο αρχαίος ελληνικός κόσμος πλήρωσε πολύ ακριβά την αδυναμία των ελληνικών πόλεων να επιλύσουν ειρηνικά τις διαφορές τους.**
* **Τέλος, το όραμα μιας πολιτικής ένωσης των ελληνικών πόλεων εγκαταλείφθηκε οριστικά.**
* **Χιλιάδες άνθρωποι σκοτώθηκαν ή πουλήθηκαν ως δούλοι.**
* **Οι συνέπειες του πελοποννησιακού πολέμου ήταν όχι μόνο υλικές αλλά και ηθικές και πολιτικές.**
* **Επίσης η γεωργία, η βιοτεχνία και το εμπόριο παραμελήθηκαν και η οικονομία των πόλεων κλονίστηκε σοβαρά.**

1. **Να γράψετε μια παράγραφο αρχίζοντας με τη θεματική πρόταση:**

**«Σήμερα στο σχολείο απέκτησα ένα καινούργιο φίλο……………..».**